آلمانیا باش ناظیری آنگلا مرکل، اینگیلتره‌نین آوروپا بیرلیگین‌دن (آب) آیریلماسینا (بریکسیت) باغلی آوروپا بیرلیگی ایله اینگیلتره آراسیندا ائدیله‌جک موذاکیره‌لرین تعیین اولونان تاریخده باشلایاجاغینی وارسایدیغینی سؤیله‌دی.
مرکل، براندنبورگ ایالتی‌نین مسبرگ قصبه‌سینده ائتدیگی آچیقلامادا، اینگیلتره باش ناظیری ترازا می‌ین مذاکیره‌لر موضوعسوندا پلانا اویولاجاغینا باغلی سؤزلرینی خاطیرلادا‌راق، آوروپا بیرلیگی-نین مذاکیره‌لره حاضیر اولدوغونو ایفاده ائتدی.
مرکل، موذاکیره‌لرده دوستجا توتومو داوام ائتدیره‌جکلرینی آنجاق آوروپا بیرلیگی-دکی دیگر 27 اؤلکه‌نین بیر اولماسی‌نین گوچلندیریله‌جگینی و بو اؤلکه‌لرین ماراق‌لاری‌نین قوروناجاغینی قید ائتدی.
مرکل، اینگیلتره‌نین حقیقتن آوروپا بیرلیگیدن آیریلیب آیریلماماسینا یؤنلیک تارتیشما‌لارا قاتیلماق ایستمدیگینی دیله گتیره‌رک، اینگیلیس خالقی‌نین قرارینی وئردیگینی خاطیرلاتدی.
آلمانیا خاریجی ایشلر ناظیری سیگمار گابریل ایسه سؤز موضوعسو فرضیه‌لره باغلی، "آوروپادا قاپی هر زامان آچیق." ایفاده‌سینی ایستیفاده ائتدی.
گابریل، خاریجی و امنیت سیاستینده آوروپا اوچون ایمتیناع ائدیلمز اولان اینگیلتره‌نی مومکون اولدوغو قدر آوروپا بیرلیگینه یاخین توتمانین هر کسین منفعتینه اولدوغونو قید ائتدی.
فرانسا پرزیدنتی امانوئل ماکرون دا داها اوّل "بیرلشمیش کراللیغا آوروپا بیرلیگینده قالماسی اوچون قاپی هله ده آچیق." ایفاده‌سینی ایستیفاده ائتمیشدی.
اینگیلتره، عضو اؤلکه‌لرین آوروپا بیرلیگیندن آیریلماسینی دوزنلنن لیزبون موقاویله‌سی‌نین 50-جی ماده‌سینی ایجرایه قویا‌راق، 44 ایللیک عضولوگدن سونرا بریکسیت مدتینی کئچن مارت آییندا رسمی اولا‌راق باشلاتمیشدی. موذاکیره‌لره ایسه 19 ژوئن‌ده باشلانماسی نظرده توتولور.
